創興水上活動中心

創興水上活動中心係香港一個水上活動中心，喺新界西貢萬宜水庫西壩側邊，屬於西貢東郊野公園範圍之內，由康樂及文化事務署管理，除咗設有人工湖用嚟進行水上活動之用外，亦設有營舍設施畀人喺嗰度進行日營同露營活動。另一方面，香港天文公園亦喺創興水上活動中心之內。

創興水上活動中心原址之前係收容香港越南船民嘅萬宜羈留中心，1998年羈留中心關閉之後，改建為水上活動中心。

可以租用嘅器材
風帆
滑浪風帆
獨木舟
康樂獨木舟
彩艇
舢舨
水上單車

設施
射箭場
籃球場
多用途草場
排球場
營火場
燒烤場
綜合康樂大堂
休憩花園
廚房

康樂及文化事務署 - 創興水上活動中心

西貢